钦定古今图书集成/明伦汇编/闺媛典/第063卷 > 冯警妻张氏〈徐氏附〉
## 钦定古今图书集成/明伦汇编/闺媛典/第063卷 > 冯警妻张氏〈徐氏附〉

按《宁波府志》：“张氏，慈谿冯警妻。年二十，适警。越六年，
嘉靖丙辰四月，遇倭寇，邑治被焚，张携子窜匿，与其
夫相失。夫死于寇，张亟收葬。未数日，寇复至，张扶姑
及妯娌买舟逃至管山江，复为寇所追，知不免，曰：‘不
死且受污贼手。然冯之嗣不可绝也’。即以幼子付其
姑，偕伯妾徐氏沉于江。贼大惊异，遂释舟中所获诸”
妇以去。三日尸浮于江，家人收而合葬于夫墓。